**ՀԻՄՆԱՎՈՐՈՒՄ**

**«ԴԱՅՆԱՄԱՅՆ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 «ԴԱՅՆԱՄԱՅՆ» սահմանափակ պատասխանատվությամբ ընկերության կողմից նախատեսվող գործունեության իրականացմանը նախնական համաձայնություն տալու մասին Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։

«ԴԱՅՆԱՄԱՅՆ» սահմանափակ պատասխանատվությամբ ընկերությունը ցանկություն է հայտնել Հայաստանի Հանրապետության  Կոտայքի մարզի Աբովյան համայնքի Արամուս բնակավայրի վարչական սահմաններում գտնվող բազալտների հանքավայրի «ՏԻԳՐԱՆ-1» տեղամասում օգտակար հանածոյի արդյունահանման ընդերքօգտագործման թույլտվություն ստանալու նպատակով անհրաժեշտ  աշխատանքներ  իրականացնել, որի կապակցությամբ 2025թ. մարտի 25-ին ժամը 11։00-ին Արամուս բնակավայրի վարչական ղեկավարի նստավայրում տեղի է ունեցել հանրային քննարկում, որը մասնակիցների կողմից հավանության է արժանացել։ Նախագծի ընդունման արդյունքում՝ համայնքում կստեղծվեն նոր աշխատատեղեր, որոնք կհամալրվեն Արամուս գյուղի բնակիչներով, համայնքի բյուջեն կավելանա հետագայում կնքվող վարձակալության պայմանագրերից ստացվող վարձավճարներով։
 «ԴԱՅՆԱՄԱՅՆ» սահմանափակ պատասխանատվությամբ ընկերության կողմից նախատեսվող գործունեության իրականացմանը նախնական համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ՝ այլ իրավական ակտերի ընդունման անհրաժեշտություն չի առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**